‘परमाणु: द स्टोरी ऑफ पोखरण’ के साथ विवादों का नाता ऐसा जुड़ा कि वो खत्म होने का नाम ही नहीं ले रहा. अब एक और मुश्किल सामने आ खड़ी हुई है इस फिल्म के सामने. ऐसी जानकारी सामने आ रही है कि बॉम्बे हाईकोर्ट ने इस मामले से जुड़े सभी पक्षों को 10 मई तक आपस में विवाद सुलझा लेने का अल्टीमेटम दिया है. बताया जाता है कि फिल्म निर्माता क्रिअर्ज एंटरटेनमेंट को 5 करोड़ 65 लाख रुपए का बकाया भुगतान करना था जो अब तक नहीं किया गया है और इसी की वजह से ये मामला अब कोर्ट में चला गया है. कोर्ट ने इस मामले में कहा है कि, ‘फिल्म को 25 मई को रिलीज किए जाने में कोई भी रूकावट नहीं आनी चाहिए. कोर्ट ने स्पष्ट तौर पर कहा है कि इस मामले से जुड़े सभी पक्ष आपसी सहमति से 10 मई तक मामले को सुलझा लें. कोर्ट ने क्रिअर्ज कंपनी से ये कहा है कि वो अपने बैंक अकाउंट और संपत्ति के ब्यौरे का एफिडेविट सबमिट करें.’